《沁园春 自题小影》
清代·谈印梅

来自何方，去自何年，孑然一身。向花间小立，瘦真露骨，灯前密坐，交已忘形。

卿本工愁，我独落魄，同作天涯薄幸人。披图处，独卿能知我，我也怜卿。

何妨遁入空门。早抛却、红尘换白云。奈乾啼湿哭，未能免俗，风磨雨折，不若无生。

萱草长枯，春晖久老，无复爷娘唤女声。君因怎、也心如棋局，抱恨难平。

作者简介：谈印梅，字湘卿，归安人。谈学庭次女，南河主簿孙亭昆均室。诗学得孙秋士先生指授，与姊印莲、夫族姑佩芬称归安三女史，有《菱湖三女史集》合刻。